《大渊寄道冠汉镜各答以一首》
宋代·刘克庄

已挂朝冠了，烦君寄道冠。
头蓬不梳久，发秃欲簪难。
简便乌巾赘，清羸鹤氅宽。
儿童怪崖异，便作羽流看。
雁足传书至，蟾光出匣新。
真从古冶子，曾照汉时人。
昔作美年少，今非妙色身。
明知皆梦幻，莫认假为真。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。